"Ütle lastele, et armastan neid." Jumal
Tere tulemast vaatama saadet "Evangeeliumi tõed"!
Õpetuste sarja, mis keskendub
Jumala tingimusteta armastusele ja armule.
Siinkohal aga Andrew Wommack isiklikult.
Tere tulemast vaatama me saadet!
Alustan tänasest uue seeriaga, rääkides Püha Vaimuga ristimisest.
See on mulle väga südamelähedane teema.
Olin 8-aastane, kui andsin oma elu Jumalale
ja mu elu sai selliselt muudetud,
et isegi mu sõbrad märkasid seda,
küsides järgmine päev koolis: "Mis sinuga on juhtunud?"
See muutis mind
ja mis puutub mu igavikulisse saatusse,
siis uuestisünd oli kui sisenemine sellesse.
See muutis mind seesmise inimese poolest.
Ma ei alahinda kuidagi uuestisünni kogemust,
sest see oli elumuutev mu jaoks.
Isegi, et olin kõigest 8-aastane.
Ma olin 18-aastane, kui sain ristitud Püha Vaimuga
ja 21-aastane, kui hakkasin rääkima keeltes.
See on vastupidine osade inimeste arvamusele,
kes ütlevad, et sa pole Püha Vaimuga ristitud,
kui sa ei räägi keeltes.
Räägin sellest hiljem lähemalt.
Kuid mu elu muutus ka väliselt, kui sain ristitud Püha Vaimuga.
Usun, et uuestisünd tõi kaasa seesmise muutuse
ja minust sai uus loodu seesmise inimese poolest.
Kuid Jeesus ütles Apostlite tegudes 1:8:
"Vaid te saate väe Pühalt Vaimult, kes tuleb teie üle..."
Väge, mis võimaldab elada kristlikku elu
seostatakse Püha Vaimuga.
Kristlikku elu pole ainuüksi raske, aga lausa võimatu elada.
Sind pole loodud elama Jumalale omaenese jõust,
vaid me peame tulema Jumala ette ja ütlema: "Olen täiesti Sinust sõltuv."
Ja kui siis Püha Vaim tuleb su üle,
saad sa ka erilise väe ja võidmise Jumalalt,
et elada Talle suuremalt kui su oma võimekus seda võimaldaks
Selleks, et elada tõelist kristlikku elu,
kus pöörad lüüa saades teise põse ja õnnistad selle asemel, et needa,
kus oled lugupidav oma tagakiusajate suhtes
ja toidad oma vaenlasi, neid kõiki õnnistades -
see kõik pole inimloomuses.
Sa ise ei suudaks selliselt elada.
Seetõttu on ka osad teist nii pettunud,
kuna olete püüdnud seda teha,
aga see on nii raske, et te pole hakkama saanud.
Selleks ongi vaja saada ristitud Püha Vaimuga.
Te vajate väge ja võidmist Kõigekõrgemalt,
sest vaid Püha Vaim annab võime teha rohkem, kui ise suudaksite.
See on see, mis minuga juhtus.
Kogedes Püha Vaimuga ristimist 10 aastat peale päästetud saamist,
sai mu elu täiega muudetud.
Minust sai täielik Jumala fanatt
ja mu armastus Jumala vastu põrutas läbi katuse.
Jumala Sõna ärkas ellu mu jaoks.
Jumal otsekui karjunuks mulle sealt vastu.
Hakkasin mõistma vaimseid asju
ja hakkasin ka koheselt imesid nägema.
Ma ise kasvasin üles keskkonnas,
kus õpetati, et Jumal suri koos apostlitega.
St et imed sündisid vaid apostlite ajal
ja viimase apostli surmaga lakkasid ka imed sündimast.
Mulle oli õpetatud, et tänapäeval ei sünni enam imesid
ja nii ei saa neid ka paluda.
Kui ma aga sain ristitud Püha Vaimuga,
hakkasin ka koheselt imesid nägema.
Nägin pimedaid jälle nägemas ja kurte jälle kuulmas.
Nägin isegi surnuist üles tõusmist.
Jumal kõnetas mind ja juhtis mind tegema asju,
mis poleks saanud sündida ilma Temalt kuulmata.
See kõik oli üleloomulik ja sündis vaid Püha Vaimu kaudu.
Sakarja 4:6 on öeldud: "See ei sünni väe ega võimu läbi,
vaid minu Vaimu läbi, ütleb vägede Issand."
Just nii see peabki olema.
Saame liikuda ja kogeda võite vaid läbi Jumala Vaimu.
Kui sa pole veel ristitud Püha Vaimuga,
siis see on üks tohutu põhjus,
miks oled pinges ega näe neid asju sündimas.
Püha Vaimuga ristimine muutis mind eelkõige väliselt,
kui rääkida mu kogemustest.
Rohkem, kui päästetud saamine seda tegi.
Tänapäeval aga võetakse Jumala tõed
ja lahterdatakse need erinevatesse gruppidesse.
Kristlaste seas on suur hulk neid,
kes tahavad näha inimesi saamas päästetud.
Nende jaoks on vaid see oluline,
mistõttu nad kuulutavad vaid pattude andestusest.
Mis aga puutub Püha Vaimuga ristimisse
ja keeltes rääkimisse,
imede sündimisse,
Jumala hääle kuulmisse ja Tema juhtimisse,
Püha Vaimu andidesse ja paljusse muusse,
siis nad ütlevad, et see kõik on vaid lisa
ja sellest pole vaja rääkida.
Sest mine tea, äkki see veel solvab kedagi.
Nii on inimesi, kes on saanud päästetud,
kuid kes pole kuulnud midagi Püha Vaimuga ristimisest.
Nii nad ka ei koge seda ja nii nad ongi stressis,
kuna püüavad elada kristlase elu omaenese jõus ja väes.
Kuid Jumal pole kutsunud meid seda tegema.
Tänane on kui sissejuhatus kõigesse,
millest hakkan järgmistes saadetes rääkima.
Kuid on suur hulk kristlasi, kes kuulutavad pattude andestust,
ütlevad, et said päästmisega koos ka Püha Vaimuga ristimise
ja mingit nö teist kohtumist Jumalaga pole olemas.
Nad ei usu ka, et keeltes rääkimine oleks osa Pühast Vaimust,
kuigi on ka neid, kes usuvad, et on.
Samas on neid, kes eitavad seda,
öeldes, et on küll Püha Vaimuga ristitud,
kuid ei räägi keeli
ja ei peagi, sest see pole nende jaoks.
Osa kristlasi väidab lausa, et keeltes rääkimine on saatanast.
Samas kui 1. Korintlastele 14:39 ütleb enam kui selgelt:
"Ärge keelake keelterääkimist!"
Ja ometi osa usklikke teeb seda, mis on täiesti vastuolus Piibliga.
See oli ammu aega tagasi, kui olin Texases pastoriks
ja tegin sissetuleku saamiseks ka ilmalikku tööd.
Nii värvisin ühe naise maja, kes käis baptisti koguduses.
Olin ta juures 2 nädalat,
nii et rääkisime selle aja jooksul palju Jumalast.
Ma muidu täitsa meeldisin talle,
aga siis ta kuulis, et olin lahkunud baptisti kogudusest
ja teenisin pastorina nö Jumala Vaimu täis koguduses.
Nii küsis ta mu käest üks päev: "Miks sa lahkusid baptisti kogudusest?
Me vajame selliseid tublisid noori mehi nagu sina."
Ütlesin, et mul kästi lahkuda peale seda,
kui sain Püha Vaimuga ristitud.
Ta küsis: "Kas sa pead silmas keeltes rääkimist?"
Ütlesin, et see on osa sellest, aga mitte kõik.
Aga jah, kui hakkasin keeltes rääkima,
öeldi mulle, et ma pole seal enam teretulnud.
Ja siis ta ütles,
et sel juhul visataks mind ka tema kogudusest välja.
Näitasin talle selle peale 1. Korintlastele 14:39,
kus on öeldud, et keeltes rääkimist ei saa keelata
ja küsisin, kuidas ta saab midagi sellist väita?
Ta vaatas mulle täie tõsidusega otsa ja ütles:
"No Piiblis on palju asju, mida me ei usu."
Mul polnud selle peale enam midagi kosta,
sest kuidas jõuda kellegini,
kes tunnistab, et ta uskumused on vastuolus Piibliga,
aga: "Mis seal vahet - me kiriku traditsioon on selline!"
Koguduses on palju selliseid inimesi -
nad ei lase end Piiblist häirida, kui nad usuvad midagi muud.
Nemad usuvad nii ja vahet pole, mida Piibel ütleb.
"See on see, mida mulle on õpetatud ja see on see, mida ma usun."
Kui sa oled ka selline, siis ma ei saa sind väga aidata.
Kui ütled, et usud Piiblit, aga samas keelad keeltes rääkimist,
öeldes lausa, et see on saatanast
ja tänapäeval ei räägita enam keeltes nagunii,
siis ma võin aidata sind, kui oled valmis kuulama.
Sest ma saan jagada sinuga kirjakohti Piiblist,
mis näitavad, et Püha Vaimuga ristimine
kehtib meie jaoks ka täna
ja see on eraldiseisev kogemus päästetud saamisest.
Nende vahele ei pea jääma kuid ja aastaid -
võivad olla ka vaid minutid,
aga tegu on eraldiseisva kogemusega päästest.
Keeltes rääkimine nagu ka kõik teised vaimuannid
on osa Püha Vaimuga ristimisest
ja need kehtivad meie puhul ka täna.
Mu meeskond on näidanud mulle suurel hulgal erinevaid blogisid,
kus on minu kohta negatiivselt kirjutatud.
Olen lugenud vaid mõningaid neid.
Nad alustavad alati positiivsega,
öeldes: "Ta ei manipuleeri ega püüa lihtsalt te raha kätte saada,
vaid ta saadab teile ka tasuta erinevaid materjale."
Nii et nad ütlevad ka häid asju.
Kuid erievus tekkib sellest,
et mina usun keeltes rääkimisse ja Püha Vaimuga ristimisse,
mis on eraldi lugu päästetud saamisest.
Ja seepärast öeldaksegi,
et mu õpetus on vale ja pärineb saatanast jne.
Kristlaste seas on inimesi, kes on nii totaalselt vastu sellele
ja ometi saan ma näidata teile, mida Piibel selle kohta ütleb.
Võtame lahti Johannese 20. peatüki.
See on peale seda, kui Jeesus oli tõusnud surnuist
ja ilmus oma jüngritele.
Johannese 20:21:
"Jeesus ütles nüüd neile taas: Rahu teile!
Nõnda nagu Isa on läkitanud minu, nõnda saadan ka mina teid.”
Kui ta seda oli öelnud,
puhus ta nende peale ja ütles neile: Võtke vastu Püha Vaim!
Kellele te iganes patud andeks annate,
neile on need andeks antud,
kellele te patud kinnitate, neile on need kinnitatud.”
Roomlastele 10:9 on öeldud:
"Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse."
Need inimesed uskusid, et Jeesus on surnuist üles ärganud,
sest nad nägid Teda ja ülistasid Teda.
Nad tunnistasid Ta oma Issandaks.
Toomas vastas talle Johannese 20:28:
Minu Issand ja minu Jumal!”
Ta tunnistas Jeesust Issandana,
uskudes, et Ta oli surnuist üles tõusnud.
Need inimesed kogesid uuestisündi.
Jeesus hingas nende üle ja käskis neil võtta vastu Püha Vaimu.
Apostlite tegudes 1:4 on aga öeldud:
"Kui siis Jeesus viibis koos nendega..."
Tegu oli sama pundi inimestega.
Erinev raamat, aga kõik jookseb õiges järjestuses.
Peale seda, kui Jeesus oli surnuist üles ärganud,
siis Johannese 20 räägibki juhtumistest peale seda
ja siis veel enne, kui Ta taevasse võeti,
ütles Ta jüngritele veel viimaseid asju.
Ap.1:4: "Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.
Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
Paneme nüüd need kaks asja kokku.
Johannese 20:21 Ta hingas nende üle,
öeldes, et nad võtaks vastu Püha Vaimu
ja Apostlite teod 1:4 käsib Ta neil oodata Jeruusalemmas,
kuniks nad saavad osa Isa tõotusest,
sest "Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
Jeesus rääkis siin teisest, eraldiseisvast kogemusest.
Ta jüngrid olid Johannese 20. ptk's uuestisündinud
ja tunnistasid Jeesust oma Issandana ning surnuist ülestõusnuna.
Ja ometi ütles Jeesus,
et nad vajavad ka Püha Vaimuga ristmist.
Kel iganes on kõrva kuulda
ja kes ei lase traditsioonidel valitseda enda üle,
siis te näete,
et siin on kaks erinevat kogemust Püha Vaimuga.
Esimene neist on pääste ja teine Püha Vaimuga ristimine.
"Ristimine" tähendab enamuse jaoks religioosset sõna,
millega ei osata samastuda.
Kuid see sõna lähtub kreekakeelsest sõnast "baptizo",
mis otsetõlkes tähendab kuhugi sisse kastma või uputama.
Kui Piiblit 17. sajandil tõlgiti,
polnud inimese uputamine vee alla populaarne.
Seetõttu inimesi lihtsalt piserdati veega.
Ja seetõttu ka, selle asemel, et tõlkida seda sõna
"sisse kastmise" või "vee alla uputamisena",
mis läks vastuollu nende piserdamisega ristimisel,
asendasid nad selle sõna mingi ingliskeelse vormiga
ja lõid uue sõna "ristimine",
mis võib erinevate inimeste jaoks tähendada erinevaid asju.
Samas, kui see tähendab vette kastmist/vee alla uputamist.
Jeesus ütles, et Tal on üks ristimine, millega Ta peab saama ristitud
ja Ta ei rääkinud üldse veeristimisest,
sest Ta oli juba ristitud Ristija Johannese poolt.
Ta rääkis kannatuste ristimisest -
tagakiusu ja ristilöömise tagakiusust.
Ehk Ta ütles, et on asju, mis võtavad Ta üle
ja nö uputavad endasse.
Nii on erinevaid ristimisi.
Heebrealastele 6:1-2 ütleb,
et me ei peaks hakkama looma uut õpetust ristimise kohta.
Efeslastele 4:5 on öeldud,
et on vaid üks Issand, üks usk, üks ristimine.
Siin ütleb, et on vaid üks ristimine,
mille kaudu saada osaks Kristuse Ihust ehk kogudusest
ja selle ühtusest.
Me kõik oleme ristitud ehk pandud ühte ja samasse Kristuse Ihusse.
Ei ole sellist asja nagu baptistide Kristuse Ihu
või metodistide või nelipühilaste Kristuse Ihu.
Me kõik oleme ühe Ihu liikmed ja ristitud sellesse.
On vaid üks selline ristimine.
Kuid on olemas veeristimine, Kristuse Ihusse ristimine,
Püha Vaimuga ristimine, kannatustega ristimine,
armastuse ristimine jne.
Sõna "ristimine" võib kasutada paljude asjade kirjeldamiseks,
kuid Püha Vaimuga ristimine tähendas seda,
et jüngrid said täienisti kastetud/uputatud
Püha Vaimu väe sisse.
Kui aga jüngrid küsisid, millal Jumalariik tuleb,
vastas Jeesus neile: Ap.1:7-8: Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
Jeesus ütles, et kui nad saavad Püha Vaimuga ristitud,
saavad nad ka väe.
Ta kasutas selleks sõna "dynamos",
kust lähtuvad ka sõnad "dünamo" ja "dünamiit".
Sa saad osa võimsast ja üleloomulikust väest,
kui Püha Vaim langeb su üle.
See on võimas!
Taaskord, sa ei suuda elada kristlikku elu oma inimlikust jõust.
Sa vajad selleks kõrgemat väge ehk Püha Vaimu.
Kui Püha Vaim langeb su üle ja sa hakkad rääkima keeltes
ning liikuma Tema teistes andides,
vabaneb ka üks vägi su seest.
Paljud teist teavad mind vaid tele kaudu.
Mina aga tunnen end oma sündimisest saati.
Ma olin täielik introvert
ja inimeste ees või telekas kõnelemine oleks mu halvanud kõige täiega.
Ma poleks suutnud seda teha.
Teile ei meeldi küll see, mida ütlen, aga te ei tea ka, milline ma olin.
Teile tundub, et see kõik on väga lihtne mu jaoks.
Jumal muutis mind, kui sain Püha Vaimuga ristitud.
Mu elu muutus koheselt
ja ma hakkasin koheselt käima tänavail inimestele tunnistamas,
mida ma poleks kunagi varem teinud.
Püha Vaimuga ristimine andis mulle väe,
mida mul varem polnud.
Ma poleks iialgi telekas kõnelenud,
kui ma poleks saanud ristitud Püha Vaimuga.
Teil võib ju olla oma õpetus
ja te võite järgida seda nii palju, kui kulub,
aga Püha Vaimuga ristimine muutis mu elu
ja ma sain väe.
Mitte vaid väe oma hirmude ja palju muu ületamiseks,
aga ma nägin,
kuidas üleloomulik vägi hakkas voolama läbi minu.
Nii olen näinud pimedate-kurtide nägemise-kuulmiste taastumist
ja surnuid ärkamas ellu.
Olen näinud imesid.
Olen kutsunud inimesi nimepidi ette, ilma, et ma neid tunnekski.
Aga ma olen saanud tunnetusesõnu.
Tean, et see läheb vastuollu paljude arusaamaga
ja te ütlete, et see kõik on saatanast.
Kuid kõik, millest räägin, on Piiblis,
mistõttu kui te ütlete, et kõige selle aeg on möödas,
siis loodan südamest, et tellite mu materjalid
või jätkate nende saadete vaatamist,
kus näitan, et nende asjade aeg ei ole möödas,
vaid need toimivad igati ka tänapäeval.
Seetõttu, kui usute Piiblit, peate nõustuma ka mu öelduga.
Kui aga otsustate uskuda oma religioosseid doktriine,
ei saa ma seda muuta,
aga kui ütlete, et usute Piiblit,
siis võin näidata teile Jumala Sõnast, et see on ehe.
Lisaks võin jagada oma isiklikku tunnistust,
kuidas see kõik on mind muutnud.
Ma tegelen väga paljude inimestega.
Paljud teist on toredad inimesed.
Olete uuestisündinud ja teil on kogemus Jumalaga.
Te armastate Jumalat,
aga te elus pole väge.
Te anute ja nuiate pidevalt Jumalat, et Ta ometi teeks midagi
ja tundub, et olete ilmaelule alla jäänud.
Samas loete Piiblist, kuidas Jumal tõotab teile võitu
ja et suudate teha kõiki asju.
"Ma suudan kõik Jeesuse läbi, kes teeb mind vägevaks."
Samas aga te ei koge seda ja see ajab teid närvi.
Te püüate hoida oma usust kinni,
aga teil pole selles vallas midagi ette näidata,
sest te elus puudub vägi.
Seda seetõttu, et te pole ristitud Püha Vaimuga.
Teid on õpetatud selle vastu
ja nii vaatate mind kriitilise pilguga, olles skeptiline selle kõige suhtes.
Mu elus aga on vägi.
Ei, ma pole täiuslik ega parim eeskuju kõiges,
aga ma pole ka enam selline nagu kunagi olin.
Ma pole veel sihtpunkti jõudnud, aga ma pole ka enam endine.
Ma tean, et Püha Vaimuga ristimine on ehe asi.
See muutis mu elu.
See ei pakkunud mulle vaid mingit emotsionaalset kogemust,
aga see pani mind armuma Jeesusesse.
Armusin Jeesusesse miljon korda rohkem kui enne,
kui sain ristitud Püha Vaimuga.
See on muide kooskõlas sellega,
mida Jeesus enne oma ristilöömist ütles:
Joh.15:26: "Kui tuleb Lohutaja... siis tema tunnistab minust."
"Ta võtab selle, mis on minust ja näitab seda teile,
ilmutades mind teile."
Just nii juhtus ka minuga.
Mu suhe Jeesusega muutus millekski, mida mul enne polnud.
Roomlastele 5:5: "Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
Paljud kristlased, kes ei usu Püha Vaimuga ristimisse,
tsiteerivad seda salmi, rääkides, mida Püha Vaim teeb.
Jah, Püha Vaim liigub teatud määral ka sellise kristlase elus,
kes pole ristitud Püha Vaimuga,
aga kui vaadata seda salmi õiges kontekstis,
siis siin käib jutt inimesest, kes on ristitud Püha Vaimuga,
kes räägib keeltes ja tegutseb vaimuandides.
See on see, kui Jumala armastus on valatud välja me südameisse.
Paljud küll armastavad Jumalat,
aga nende armastusel pole sellist sügavust
nagu nad igatseksid
ega ka Jumala väe ilminguid.
Seda seetõttu, et te pole ristitud Püha Vaimuga.
Kas oma teadmatusest
või seetõttu, et teid on selle vastu õpetatud.
Kuid ma õpetan nüüd järgmistes saadetes
Püha Vaimuga ristimisest.
Näitan teile Johannese 20:22 ning Apostlite teod 1:4-5 põhjal,
et uuestisündimine ja Püha Vaimuga ristimine
on kaks eraldiseisvat kogemust.
Samas räägivad sellest mitmed teisedki kirjakohad.
Näit. Apostlite tegude 8. ptk., kus toimus võimas ärkamine.
Inimesed kogesid uuestisündi ja tegid läbi veeristimise.
Siis aga tulid jüngrid Jeruusalemmast ja palvetasid nende inimeste eest,
et nad saaks võtta vastu Püha Vaimu.
Nad olid uuestisündinud ja veega ristitud,
aga neil polnud Püha Vaimu.
Kui nende eest palvetati,
said nad ka Püha Vaimu ja keeltes rääkimise.
See oli eraldiseisev kogemus.
Näeme sama asja Apostlite tegude 10. ja 18. peatükis
ja tegelikult läbi kogu Apostlite tegude raamatu,
mis on ajalooline raamat algkogudusest,
kus inimesed said päästetud ja Püha Vaimuga ristitud
kahe eraldiseisva sündmuse läbi.
Kahe sündmuse vahe ei pea olema päevi, kuid või aastaid pikk,
aga tegu oli siiski eraldiseisva kogemusega.
Täna seda enam väga ei õpetata
ja nii pole see ka miski, mille pärast palvetataks
või mida igatsetaks.
Tänu sellele aga pole neil ka väge,
mida Jeesus tõotas koos Püha Vaimuga kaasas käivat.
Kuid ma jagan teiega tõde selle kohta, sest see muutis mu enda elu
ja saab muutma ka teie oma, kui vaid võtaksite selle vastu.
Meil on selle kohta ka raamat "Uus sina ja Püha Vaim".
"Uus sina" räägib sellest, milline on tõeline pääste
ja Püha Vaimu puhul on juttu Püha Vaimuga ristimisest.
See on detailsem õpetus võrreldes telesaadetes jagatuga,
mistõttu julgustan teid tellima selle.
Nii et kuulake reklaam ära, tellige ja vaadake meid taas järgmine kord.
Andrew 4-osaline õpetusseeria "Uus sina ja Püha Vaim"
on tellitav nii CD'na kui DVD'na.
DVD'l on salvestatud telekas näidatud 5-nädalane õpetusseeria.
Sama õpetus on saadaval ka raamatu kujul.
Lisaks sellele on saadaval ka samateemaline õppematerjal,
millel kaasas olevalt CD'lt
saab selle ka PDF-failidena välja trükkida.
Külasta meie kodulehte www.awme.net
ja ava kastike "What's On TV", et saada rohkem infot tellimise kohta.
Kõik meie kontaktid - ka tellimusteks, on nähtavad ekraanil.
Loodame sinust kuulda juba täna!
Täpsem info Andrew Wommacki teenistuste kohta www.awme.net
Charise Piiblikool muudab elusid
Siia kooli tulles oli mul palju erinevaid usulisi vaateid,
mis polnud isegi väga loogilised.
Kuid siin sain neist vabaks
ja puhas Jumala Sõna seeme sai istutatud mu sisse,
mis hakkas ka imeliselt kasvama.
Charise piiblikooli tütarüksused asuvad eripaigus üle Inglismaa
ja ootavad just sind.
Rohkem infot ekraanil nähtava kodulehe kaudu.
Kas sa oled maailma muutja?
Charise piiblikoolil on tütarüksusi üle maailma.
Sama tõde, mis teeb sind me koolis vabaks Inglismaal,
teeb sind vabaks ka Belfastis, St Peterburis, Amsterdamis,
Kampalas, Chennais ja Lõuna-Aafrikas.
Külasta me kodulehte ja saa rohkem teada!
Muuda oma elu, muuda maailma!
Andrew Wommacki teenistus ja Charise piiblikool käivad käsikäes,
et pakkuda kohta, kus sünnivad eluaegsed sõprussuhted
Jeff Nakkula elas 2005. aastal Michiganis,
kui hakkas jälgima telekast Andrew Wommacki saateid.
Vaatasin ta saateid
ja tellisin seejärel erinevaid ta materjale.
Järgmisena aga olin juba kirjas Charise piiblikoolis.
Samal ajal osales Autumn ühel Andrew seminaril Tennessees.
Mu vanemad helistasid mulle ja küsisid,
kas tahaksin minna nendega seminarile,
kus kõneleb Andrew Wommack?
Peale seda, kui olin saanud ristitud Püha Vaimuga,
teadsin, et järgmine samm on Charise piiblikool.
Seal õppides kutsus Jumal nii Jeffi kui Autumnit jumalariigitööle.
Aidates üht oma sõpra tolle misjonitöös,
nägin nad ka üksteist üha sagedamini.
Tänu oma ühisele usule ja õpingutele
tõi Jumal need kaks kokku ja nad abiellusid.
Me suhe arenes üsna kiiresti.
Ta käis mul rantšos sagedasti külas.
Ma olin valmis abielluma ja ma tahtsin just temaga abielluda.
Ma ei tahtnud temast lahus olla.
Oma mesinädalate ajal kogesid nad mõlemad kutset
minna misjonitööle Indiasse.
Seda nad ka tegid,
jagades evangeeliumi ja infot misjonäride tööst
läbi meedia ja videode.
Täna on Jeff ja Autumn ise Charise piiblikoolis juhendajad.
Nad õpetavad meediakoolis ja juhendavad Charise misjonäre,
kuidas jagada efektiivselt evangeeliumi läbi meedia ja video.
Andrew Wommacki teenistus ja Charise piiblikool
muudavad elusid ja muudavad maailma.
Tõlge: Anne-Ly Raukas